**Pressemelding**13. november 2015

**Blush.no satser på interiør**

**Stadig flere produktkategorier modnes for netthandel. Norges ledende nettbutikk innen skjønnhet og velvære, Blush.no, satser nå på spennende produkter til hjemmet.**

* Fra å være en nettbutikk med hovedfokus på personlig pleie og velvære, tilbyr vi nå «skjønnhet» til hjemmet. Dette er produkter som egner seg godt for netthandel, sier Lene Iren Oen, daglig leder i Blush.no. Vi bygger et kvinneunivers, og har det siste året lansert flere nye kategorier som treningstøy og produkter til mor/barn.

Mange nordmenn er opptatt av å ha det pent rundt seg, og tilbringer mye tid innenfor husets fire vegger, spesielt i den mørke årstiden som nå venter. I følge en fersk rapport fra Virke, vokste kategorien «møbel og interiør» med nærmere 34 % på nett i 2014.

* Vi vet at mange i vår målgruppe er i etablererfasen, og derfor satser vi nå på kvalitetsprodukter som passer inn i det moderne hjem, fortsetter Oen. Vi har valgt kjente merkevarer som Voluspa, HK Living og Södahl. Responsen etter kort tid er veldig positiv, og vi kommer til å utvikle kategorien til å dekke produkter til kjøkken, stue og soverom i tiden som kommer.

**For mer informasjon kontakt:**

Lene Iren Oen, daglig leder Blush.no, mobil: 908 32 955

**Om Blush.no**

Blush.no er eid av Komplett Group som er Nordens største netthandelsaktør med 15 nettbutikker. Komplett Group har 800 ansatte og hadde i 2014 en samlet omsetning på 6,7 milliarder norske kroner. Hovedkontoret ligger i Sandefjord. Les mer på [www.blush.no](http://www.blush.no) og [www.komplettgroup.com](http://www.komplettgroup.com)